PATVIRTINTA

 Šilutės Martyno Jankaus

pagrindinės mokyklos direktoriaus

2024 m. kovo 4 d. įsakymu Nr. V-27

**RESPUBLIKINIO IKIMOKYKLINIO IR PRIEŠMOKYKLINIO AMŽIAUS VAIKŲ KŪRYBINIO PROJEKTO - PARODOS „PLAUK, ŽUVELE, PLAUK...“**

**NUOSTATAI**

**I SKYRIUS**

**BENDROSIOS NUOSTATOS**

 1. Respublikinio ikimokyklinio ir priešmokyklinio amžiaus vaikų kūrybinių darbų projekto - parodos „Plauk, žuvele, plauk...“ (toliau – Paroda) aprašas reglamentuoja parodos tikslą, uždavinius, dalyvius ir organizavimo tvarką.

 2. Parodą organizuoja Šilutės Martyno Jankaus pagrindinės mokyklos Traksėdžių skyrius, Šilojų g. 13, Traksėdžių km., LT-99106 Šilutės r. sav., tel. +370 441 46576, El. p. darzelis@mjmokykla.lt . Projekto partneris – Šilutės švietimo pagalbos tarnyba.

 3. Parodos koordinatorės priešmokyklinio ugdymo mokytoja Lilija Geležiūnė, tel. +37068664198, el. p. lilijaa25@gmail.com, Rita Užgalienė, direktoriaus pavaduotoja ugdymui el. p.: uzgaliene@gmail.com .

 4. Informacija apie Parodą ir nuostatai skelbiami Šilutės Martyno Jankaus pagrindinės mokyklos internetinėje svetainėje <https://www.mjmokykla.lt>

**II SKYRIUS**

**TIKSLAS IR UŽDAVINIAI**

 5. Tikslas – įtraukti vaikus, mokytojus ir tėvus į meninę veiklą, kurios metu bus ugdomos meninė, pažintinė, gamtamokslinė, kultūrinė kompetencijos.

 6. Uždaviniai:

 6.1. skatinti ugdytinių domėjimąsi vandens gyvūnų įvairove ir jų norą tyrinėti gamtą;

 6.2. kūrybiškai ir išradingai taikyti įvairias meninės raiškos priemones ir medžiagas;

 6.3. plėtoti bendradarbiavimą tarp šalies ugdymo įstaigų.

**III SKYRIUS**

**DALYVIAI**

7. Parodos dalyviai – šalies ikimokyklinio ir priešmokyklinio amžiaus (3-7 m. amžiaus) vaikai, pedagogai, tėvai.

**IV SKYRIUS**

**DALYVAVIMO SĄLYGOS IR ORGANIZAVIMO TVARKA**

8. Projekto trukmė: nuo 2024-03-12 iki 2024-04-30.

9. Projekto eiga:

9.1. dalyviai įvairiomis technikomis ir priemonėmis kuria meninį darbą, kuriame atsispindėtų vandens gyvūnų pasaulis;

9.2. parodai pateikiami individualūs arba kolektyviniai darbai;

9.3. kiekvieno darbo kitoje pusėje pritvirtinama kortelė (1 priedas);

9.4. kūrybiniai darbai siunčiami paštu, adresu:

Traksėdžių darželis

Šilojų g. 13, Traksėdžių km., LT-99106 Šilutės r. sav.

9.5. darbų laukiame iki **2024 m. balandžio 30 d**.

10. Kūrybiniai darbai bus eksponuojami Šilutės F. Bajoraičio viešosios bibliotekos Traksėdžių filiale nuo gegužės 1 d. iki gegužės 17 d. ir Šilutės švietimo pagalbos tarnyboje nuo gegužės 20 d. iki gegužės 31 d.

11. Darbai bus užfiksuoti filmuotoje medžiagoje, kuri bus paviešinta Šilutės Martyno Jankaus pagrindinės mokyklos svetainėje <https://www.mjmokykla.lt>

**V SKYRIUS**

**BAIGIAMOSIOS NUOSTATOS**

12. Visiems parodos dalyviams ir mokytojams kortelėje nurodytais el. pašto adresais bus išsiųstos Šilutės Martyno Jankaus pagrindinės mokyklos padėkos.

13. Organizatoriai neatsako už siuntimo metu dingusius, pažeistus ar sugadintus darbus. Darbai autoriams negrąžinami.

14. Iškilus klausimams skambinti priešmokyklinio ugdymo mokytojai Lilijai Geležiūnei, tel. Nr. +37068664198.

 1 priedas

**DALYVIO ANKETA**

Darbo pavadinimas: ....................................................................................................................

|  |  |
| --- | --- |
| Autorius (autorių) vardas, pavardė, vaiko amžius |  |
| Pedagogo vardas, pavardė, el. pašto adresas |  |
| Ugdymo įstaigos pavadinimas, tel. Nr., el. pašto adresas |  |